nibzard/narodne-novine-full-text-markdown huggingface dataset:
### NN 25/2020 (6.3.2020.), Rješenje o imenovanju pomoćnice ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

611

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 147. stavka 4. Zakona o mirovinskom osiguranju (»Narodne novine«, br. 157/13, 33/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 42. stavka 2. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Vlada Republike Hrvatske je na sjednici održanoj 5. ožujka 2020. godine donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA MIROVINSKO OSIGURANJE

Imenuje se ANTONIJA KROLO VASILJ pomoćnicom ravnatelja Hrvatskog zavoda za mirovinsko osiguranje, za provedbu uredbi Europske unije i međunarodnih ugovora o socijalnom osiguranju.

Klasa: UP/I 080-02/20-01/24

Urbroj: 50301-15/07-20-02

Zagreb, 5. ožujka 2020.

Predsjednik
 mr. sc. Andrej Plenković, v. r.
### NN 25/2020 (6.3.2020.), Rješenje o imenovanju pomoćnika ravnatelja Hrvatskog zavoda za zapošljavanje

VLADA REPUBLIKE HRVATSKE

612

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 89. stavka 2. Zakona o tržištu rada (»Narodne novine«, broj 118/18) i članka 39. stavka 2. Statuta Hrvatskoga zavoda za zapošljavanje (»Narodne novine«, br. 109/12, 12/14, 40/17 i 100/17), Vlada Republike Hrvatske je na sjednici održanoj 5. ožujka 2020. godine donijela

RJEŠENJE

O IMENOVANJU POMOĆNIKA RAVNATELJA HRVATSKOG ZAVODA ZA ZAPOŠLJAVANJE

Imenuje se DRAGAN MARINČIĆ pomoćnikom ravnatelja Hrvatskog zavoda za zapošljavanje, za financijsko upravljanje.

Klasa: UP/I 080-02/20-01/34

Urbroj: 50301-15/07-20-02

Zagreb, 5. ožujka 2020.

Predsjednik
 mr. sc. Andrej Plenković, v. r.
### NN 25/2020 (6.3.2020.), Odluka o izmjenama Odluke o osnivanju Inovacijskog vijeća za industriju Republike Hrvatske

VLADA REPUBLIKE HRVATSKE

606

Na temelju članka 24. stavka 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi sa Strategijom poticanja inovacija Republike Hrvatske 2014. – 2020. (»Narodne novine«, broj 153/14) i Strategijom pametne specijalizacije Republike Hrvatske za razdoblje od 2016. do 2020. godine (»Narodne novine«, broj 32/16), Vlada Republike Hrvatske je na sjednici održanoj 5. ožujka 2020. godine donijela

ODLUKU

O IZMJENAMA ODLUKE O OSNIVANJU INOVACIJSKOG VIJEĆA ZA INDUSTRIJU REPUBLIKE HRVATSKE

I.

U Odluci o osnivanju Inovacijskog vijeća za industriju Republike Hrvatske (»Narodne novine«, br. 129/17 i 36/19), u točki V. stavku 2. riječ: »središnjem« briše se.

II.

U točki VI. podtočka 7. mijenja se i glasi:

»mr. sc. Krešimir Dragić, Ministarstvo financija«.

Podtočka 8. mijenja se i glasi:

»Zdravko Tušek, državni tajnik u Ministarstvu poljoprivrede«.

Podtočka 11. mijenja se i glasi:

»Ante-Janko Bobetko, Hrvatska agencija za malo gospodarstvo, inovacije i investicije«.

Podtočka 12. mijenja se i glasi:

»akademik Leo Budin, Hrvatska akademija znanosti i umjetnosti«.

Podtočka 13. mijenja se i glasi:

»dr. sc. Petar Mišević, Nacionalno vijeće za znanost, visoko obrazovanje i tehnološki razvoj«.

III.

U točki VII. podtočka 6. mijenja se i glasi:

»Iva Gašparić, Ministarstvo financija«.

Podtočka 7. mijenja se i glasi:

»Ivan Lakoš, Ministarstvo uprave«.

Podtočka 8. mijenja se i glasi:

»izv. prof. dr. sc. Krunoslav Karalić, pomoćnik ministrice poljoprivrede«.

Podtočka 10. mijenja se i glasi:

»Linda Kasalo Malić, Hrvatska agencija za malo gospodarstvo, inovacije i investicije«.

Podtočka 11. mijenja se i glasi:

»akademik Ignac Lovrek, Hrvatska akademija znanosti i umjetnosti«.

Podtočka 12. mijenja se i glasi:

»prof. dr. sc. Neven Duić, Nacionalno vijeće za znanost, visoko obrazovanje i tehnološki razvoj«.

Podtočka 17. mijenja se i glasi:

»Matija Žugec, Udruga inovatora Hrvatske«.

IV.

Ova Odluka stupa na snagu danom donošenja, a objavit će se »Narodnim novinama«.

Klasa: 022-03/20-04/51

Urbroj: 50301-15/07-20-02

Zagreb, 5. ožujka 2020.

Predsjednik
 mr. sc. Andrej Plenković, v. r.
### NN 26/2020 (10.3.2020.), Odluka o aktualnoj vrijednosti mirovine od 1. siječnja 2020.

Hrvatski zavod za mirovinsko osiguranje

624

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 4. ožujka 2020., donosi

ODLUKU

O AKTUALNOJ VRIJEDNOSTI MIROVINE
 OD 1. SIJEČNJA 2020.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. siječnja 2020. iznosi 68,45 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2020.

Klasa: 041-01/20-02/2
 Urbroj: 341-99-01/01-20-3
 Zagreb, 4. ožujka 2020.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 26/2020 (10.3.2020.), Odluka o najnižoj mirovini za jednu godinu mirovinskog staža od 1. siječnja 2020.

HRVATSKI ZAVOD ZA MIROVINSKO OSIGURANJE

625

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 22. točke 8. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 4. ožujka 2020., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SIJEČNJA 2020.

Članak 1.

Najniža mirovina za jednu godinu mirovinskog staža od 1. siječnja 2020. iznosi 68,45 kn.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2020.

Klasa: 041-01/20-02/2
 Urbroj: 341-99-01/01-20-4
 Zagreb, 4. ožujka 2020.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 26/2020 (10.3.2020.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2020.

HRVATSKI ZAVOD ZA MIROVINSKO OSIGURANJE

626

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 4. ožujka 2020., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SIJEČNJA 2020.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. siječnja 2020. iznosi 1.567,90 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 31. prosinca 2019. usklađuju se od 1. siječnja 2020. za 0,70 %.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2020.

Klasa: 041-01/20-02/2
 Urbroj: 341-99-01/01-20-5
 Zagreb, 4. ožujka 2020.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 26/2020 (10.3.2020.), Odluka o visini najniže mirovine hrvatskom branitelju iz Domovinskog rata za godinu 2020.

HRVATSKI ZAVOD ZA MIROVINSKO OSIGURANJE

627

Na temelju članka 49. stavka 5. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17 – u daljnjem tekstu: ZOHBDR) i članka 21. i 22. Statuta Hrvatskog zavoda za mirovinsko osiguranje (»Narodne novine«, broj 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 4. ožujka 2020., donosi

ODLUKU

O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA GODINU 2020.

Članak 1.

Najniža mirovina hrvatskog branitelja iz Domovinskog rata određuje se od 1. siječnja 2020. u svoti od 2.558,25 kn mjesečno.

Članak 2.

Hrvatskom branitelju iz Domovinskog rata, korisniku prijevremene starosne mirovine, starosne mirovine za dugogodišnjeg osiguranika, starosne ili invalidske mirovine, kao i korisniku obiteljske mirovine nakon smrti hrvatskog branitelja iz Domovinskog rata koji ispunjava uvjete za ostvarivanje prava na mirovinu prema ZOHBDR-u ili Zakonu o mirovinskom osiguranju, a mirovina mu je manja od najniže mirovine, određuje se najniža mirovina u svoti od 2558,25 kn i povećava prema članku 4. ove Odluke, ako ispunjava uvjet iz članka 49. stavka 4. ZOHBDR-a.

Članak 3.

Hrvatskom branitelju iz Domovinskog rata, koji je navršio životnu dob iz članka 26. ZOHBDR-a, a ne ispunjava uvjete mirovinskog staža za starosnu mirovinu prema ZOHBDR-u ni prema Zakonu o mirovinskom osiguranju te nije stekao uvjete za neku drugu mirovinu u sustavu obveznog mirovinskog osiguranja generacijske solidarnosti, pripada pravo na mirovinu u visini najniže mirovine, koja od 1. siječnja 2020. iznosi 2.558,25 kn mjesečno, ako ispunjava uvjet iz članka 49. stavka 4. ZOHBDR-a.

Članak 4.

Najniža mirovina iz članka 1. ove Odluke korisnicima iz članka 2. i 3. ove Odluke povećava se za 0,015 % od utvrđene proračunske osnovice određene propisom kojim se utvrđuje izvršavanje državnog proračuna Republike Hrvatske odnosno za 0,4989 kn za svaki dan sudjelovanja u obrani suvereniteta Republike Hrvatske u borbenom sektoru, uz primjenu odgovarajućeg mirovinskog i polaznog faktora prema kojemu je mirovina određena, odnosno mirovinskog i polaznog faktora iz članka 50. i 51. ZOHBDR-a.

Članak 5.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2020.

Klasa: 041-01/20-02/2
 Urbroj: 341-99-01/01-20-6
 Zagreb, 4. ožujka 2020.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 26/2020 (10.3.2020.), Odluka o osnovicama za utvrđivanje vrijednosnog boda prema osobnom činu, ustrojbenom mjestu odnosno zvanju hrvatskog branitelja iz Domovinskog rata za godinu 2019.

HRVATSKI ZAVOD ZA MIROVINSKO OSIGURANJE

628

Na temelju članka 34. stavka 3. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17) i članka 21. i 22. Statuta Hrvatskog zavoda za mirovinsko osiguranje (»Narodne novine«, broj 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 4. ožujka 2020., donosi

ODLUKU

O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU ODNOSNO ZVANJU HRVATSKOG BRANITELJA IZ DOMOVINSKOG RATA ZA GODINU 2019.

Članak 1.

Za hrvatske ratne vojne invalide iz Domovinskog rata (u daljnjem tekstu: HRVI iz Domovinskog rata) utvrđuje se vrijednosni bod za određivanje invalidske mirovine iz članka 31. Zakona o hrvatskim braniteljima iz Domovinskog rata i članovima njihovih obitelji na temelju pripadajuće osnovice prema osobnom činu, ustrojbenom mjestu odnosno zvanju, utvrđene ovom Odlukom.

Članak 2.

Za HRVI iz Domovinskog rata, radi izračuna invalidske mirovine prema osobnom činu, ustrojbenom mjestu odnosno zvanju, određuju se sljedeće osnovice:

|  |  |
| --- | --- |
| Činovi i ustrojbena mjesta | Osnovice |
| Vojnik | 106.152,74 |
| Pozornik | 112.800,22 |
| Razvodnik (zastavnik HRM) | 120.756,15 |
| Skupnik | 107.318,50 |
| Zapovjednik desetine | 127.449,57 |
| Zapovjednik voda | 135.345,01 |
| Zapovjednik satnije | 162.419,83 |
| Zamjenik zapovjednika bojne | 178.214,35 |
| Zapovjednik bojne | 196.256,98 |
| Zamjenik zapovjednika brigade | 214.298,40 |
| Zapovjednik brigade | 214.298,40 |
| Desetnik | 122.776,86 |
| Vodnik | 131.597,42 |
| Stožerni vodnik | 132.499,57 |
| Narednik | 132.499,57 |
| Nadnarednik | 133.254,17 |
| Stožerni narednik | 137.594,29 |
| Časnički namjesnik | 153.474,70 |
| Zastavnik | 130.596,13 |
| Poručnik (poručnik korvete) | 135.345,01 |
| Natporučnik (poručnik fregate) | 146.625,27 |
| Satnik (poručnik bojnog broda) | 162.431,53 |
| Bojnik (kapetan korvete) | 178.214,35 |
| Pukovnik (kapetan fregate) | 196.256,98 |
| Brigadir (kapetan bojnog broda) | 214.298,40 |
| Stožerni brigadir (komodor) | 232.339,79 |
| Brigadni general (komodor) | 232.339,79 |
| Zapovjednik zbornog mjesta | 196.256,98 |
| Zapovjednik zbornog područja | 250.402,97 |
| General bojnik (kontraadmiral) | 250.402,97 |
| General pukovnik (viceadmiral) | 257.166,52 |
| General zbora (admiral) | 263.930,11 |
| Zapovjednik obrane grada | 196.256,98 |
| Stožerni general (stožerni admiral) | 270.693,66 |

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2020.

Klasa: 041-01/20-02/2

Urbroj: 341-99-01/01-20-7

Zagreb, 4. ožujka 2020.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 26/2020 (10.3.2020.), Odluka o faktoru osnovne mirovine od 1. siječnja 2020.

HRVATSKI ZAVOD ZA MIROVINSKO OSIGURANJE

629

Na temelju članka 93. stavka 4. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 4. ožujka 2020., donosi

ODLUKU

O FAKTORU OSNOVNE MIROVINE
 OD 1. SIJEČNJA 2020.

Članak 1.

Faktor osnovne mirovine od 1. siječnja 2020. iznosi 0,75.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2020.

Klasa: 041-01/20-02/2
 Urbroj: 341-99-01/01-20-8
 Zagreb, 4. ožujka 2020.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 26/2020 (10.3.2020.), Ispravak sadržaja i »Narodnih novina« broj 25 od 6. ožujka 2020.

NARODNE NOVINE

632

Nakon uvida u sadržaj i »Narodne novine« broj 25 od 6. ožujka 2020., utvrđena je tiskarska pogreška te se daje

ISPRAVAK

SADRŽAJA I »NARODNIH NOVINA« BROJ 25
 OD 6. OŽUJKA 2020.

U službenom dijelu »Narodnih novina« broj 25 od 6. ožujka 2020. godine tiskarskom pogreškom objavljen je akt pod brojem 604 Uredba o objavi izmjena Statuta Svjetske turističke organizacije i Financijskih pravila u dodatku Statuta, iz 1979., 1981., 1983., 1987., 1997., 2001., 2005., 2007. i 2017. godine.

Uredba o objavi izmjena Statuta Svjetske turističke organizacije i Financijskih pravila u dodatku Statuta, iz 1979., 1981., 1983., 1987., 1997., 2001., 2005., 2007. i 2017. godine ispravno treba biti objavljena u dodatku »Narodnih novina« Međunarodni ugovori, te se povlači iz objave u službenom dijelu »Narodnih novina« broj 25 od 6. ožujka 2020.

Urbroj: 50501-5/2-20-01
 Zagreb, 9. ožujka 2020.

Glavna urednica
 Zdenka Pogarčić, v. r.
### NN 27/2020 (11.3.2020.), Obavijest o podnesenom zahtjevu za zaštitu naziva »Meso istarskoga goveda – boškarina«/»Meso istrskega goveda – boškarina« – zaštićena oznaka izvornosti

Ministarstvo poljoprivrede

637

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« broj 118/18, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »MESO ISTARSKOGA GOVEDA – BOŠKARINA«/»MESO ISTRSKEGA GOVEDA – BOŠKARINA« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 29. srpnja 2019. godine zaprimilo je Zahtjev za zaštitu naziva »Meso istarskoga goveda – boškarina«/»Meso istrskega goveda – boškarina« – zaštićena oznaka izvornosti, od podnositelja zahtjeva Saveza uzgajivača Istarskog goveda, Zagrebačka 21, Višnjan.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Meso istarskoga goveda – boškarina«/»Meso istrskega goveda – boškarina« – zaštićena oznaka izvornosti.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/19-01/07
 Urbroj: 525-14/0882-20-5
 Zagreb, 17. veljače 2020.

Ministrica poljoprivrede
 mr. sc. Marija Vučković, v. r.
### NN 27/2020 (11.3.2020.), Plan prijma u državnu službu u Državnu komisiju za kontrolu postupaka javne nabave za 2020. godinu

Državna komisija za kontrolu postupaka javne nabave

640

Na temelju članka 43. stavka 2. točke c) Zakona o državnim službenicima (»Narodne novine«, broj 92/05., 107/07., 27/08., 49/11., 150/11., 34/12., 37/13., 38/13., 1/15., 138/15., 61/17., 70/19. i 98/19.), uz prethodnu suglasnost Ministarstva financija, klasa: 100-01/20-01/3, urbroj: 513-05-01-20-2 od 20. veljače 2020. godine, predsjednica Državne komisije za kontrolu postupaka javne nabave utvrđuje

PLAN

PRIJMA U DRŽAVNU SLUŽBU U DRŽAVNU KOMISIJU ZA KONTROLU POSTUPAKA JAVNE NABAVE ZA 2020. GODINU

I.

Ovim planom prijma u državnu službu utvrđuje se prijam državnih službenika u Državnu komisiju za kontrolu postupaka javne nabave (dalje: Državna komisija) za 2020. godinu.

II.

Plan prijma u državnu službu sadrži stvarno stanje popunjenosti radnih mjesta u Državnoj komisiji te potreban broj državnih službenika na neodređeno vrijeme za 2020. godinu.

III.

U Državnoj komisiji zaposleno je 25 državnih službenika na neodređeno vrijeme.

IV.

U Državnoj komisiji u 2020. godini, sukladno predviđenim financijskim sredstvima u Državnom proračunu Republike Hrvatske za 2020. godinu i projekcijama za 2021. i 2022. godinu te pribavljenoj suglasnosti Ministarstva financija, planira se prijam na neodređeno vrijeme:

– 2 službenika sa završenim diplomskim sveučilišnim studijem ili specijalističkim diplomskim stručnim studijem.

Na temelju ovog Plana prijma slobodna radna mjesta iz stavka 1. popunjavat će se putem javnog natječaja, premještaja i internog oglasa.

V.

Plan prijma u državnu službu stupa na snagu danom donošenja, a objavljuje se u »Narodnim novinama« te na internetskim stranicama Ministarstva uprave Republike Hrvatske.

Klasa: 112-02/20-01/1
 Urbroj: 354-01/20-3
 Zagreb, 5. ožujka 2020.

Predsjednica
 Maja Kuhar, v. r.
### NN 27/2020 (11.3.2020.), Pravilnik o izmjeni Pravilnika o uvjetima prostora, opremljenosti prostora odgovarajućom opremom i ostalim uvjetima za obavljanje djelatnosti dadilje

MINISTARSTVO ZA DEMOGRAFIJU, OBITELJ, MLADE
 I SOCIJALNU POLITIKU

636

Na temelju članka 14. stavka 3. Zakona o dadiljama (»Narodne novine«, br. 37/13 i 98/19), ministrica za demografiju, obitelj, mlade i socijalnu politiku donijela je

PRAVILNIK

O IZMJENI PRAVILNIKA O UVJETIMA PROSTORA, OPREMLJENOSTI PROSTORA ODGOVARAJUĆOM OPREMOM I OSTALIM UVJETIMA ZA OBAVLJANJE DJELATNOSTI DADILJE

Članak 1.

U Pravilniku o uvjetima prostora, opremljenosti prostora odgovarajućom opremom i ostalim uvjetima za obavljanje djelatnosti dadilje (»Narodne novine«, broj 74/13) u članku 14. riječi: »nadležni ured državne uprave u županiji, odnosno upravno tijelo Grada Zagreba«, zamjenjuju se riječima: »nadležno upravno tijelo županije, odnosno Grada Zagreba«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/20-02/2
 Urbroj: 519-03-2-1-2/4-20-4
 Zagreb, 24. veljače 2020.

Ministrica
 izv. prof. dr. sc. Vesna Bedeković, v. r.
### NN 27/2020 (11.3.2020.), Dodatak I . o izmjenama i dopunama Kolektivnog ugovora ugostiteljstva sklopljenog 20. prosinca 20 19. godine

KOLEKTIVNI UGOVORI

642

Na temelju članka 192. Zakona o radu (»Narodne novine« 93/14, 127/17, 98/19) i članka 7. Zakona o reprezentativnosti udruge poslodavaca i sindikata (»Narodne novine« 93/14 i 26/15) SINDIKAT TURIZMA I USLUGA HRVATSKE, Zagreb, Trg Petra Krešimira IV/2, zastupan po predsjedniku Eduardu Andriću, SINDIKAT ISTRE, KVARNERA I DALMACIJE, Pula, Danteov trg 5, zastupan po predsjednici Marini Cvitić, i HRVATSKA UDRUGA POSLODAVACA – UDRUGA UGOSTITELJSTVA I TURIZMA, Zagreb, Radnička cesta 52, zastupana po predsjedniku Željku Kukurinu, sklopili su 4. veljače 2020. godine

DODATAK I.

O IZMJENAMA I DOPUNAMA KOLEKTIVNOG UGOVORA UGOSTITELJSTVA SKLOPLJENOG
 20. PROSINCA 2019. GODINE

Članak 1.

Članak 3. mijenja se na način da sada glasi:

(1) Zaključujući ovaj kolektivni ugovor, ugovorne strane obvezuju se u dobroj vjeri poštivati njegove odredbe.

(2) Ugovorne strane obvezuju se da neće kolektivnim ugovorima na razini regija, županija i kolektivnim ugovorima ili aktima trgovačkog društva/obrta, određena prava urediti u manjem opsegu od utvrđenih ovim kolektivnim ugovorom.

(3) Ovaj Kolektivni ugovor ne obvezuje poslodavce za radnike s posebnim ovlastima.

(4) Pod radnicima s posebnim ovlastima razumijevaju se radnici kojima, zbog posebnosti njihovih poslova, radno vrijeme nije moguće mjeriti ili unaprijed odrediti ili ga radnici određuju samostalno, te je poslodavac, sukladno Zakonu, s ovim radnicima ugovorio samostalnost u njihovu određivanju, primjerice kao što su poslovi: direktora hotela, voditelja poslovnih i organizacijskih jedinica, voditelja službi, radnika sa specijalističkim znanjima i slično.

Članak 2.

Smatra se da je ovaj Dodatak I o Izmjenama i dopunama Kolektivnog ugovora ugostiteljstva sklopljen kad ga potpišu ovlašteni predstavnici ugovornih strana te se od dana potpisa i primjenjuje.

Članak 3.

Dodatak I Kolektivnog ugovora ugostiteljstva dostavit će se na evidenciju i objaviti na način kako je to utvrđeno pozitivnim propisima.

|  |  |
| --- | --- |
| Hrvatska udruga poslodavaca  Udruga ugostiteljstva i turizma  Željko Kukurin, v. r. | Sindikat turizma i usluga Hrvatske  Eduard Andrić, v. r.  Sindikat Istre, Kvarnera i Dalmacije  Marina Cvitić, v. r. |
### NN 27/2020 (11.3.2020.), Plan prijma u državnu službu u Ured pravobraniteljice za osobe s invaliditetom za 2020. godinu

Pravobraniteljica za osobe s invaliditetom

639

Na temelju članka 43. stavka 2. točke c) Zakona o državnim službenicima (»Narodne novine«, broj 92/05, 142/06, 107/07, 27/08, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19 i 98/19) uz prethodnu suglasnost Ministarstva financija, klasa: 100-01/20-01/1, urbroj: 513-05-01-20-2 od 12. veljače 2020. godine, pravobraniteljica za osobe s invaliditetom donosi

PLAN

PRIJMA U DRŽAVNU SLUŽBU U URED PRAVOBRANITELJICE ZA OSOBE S INVALIDITETOM ZA 2020. GODINU

I.

Ovim Planom prijma u državnu službu planira se prijam državnih službenika u Ured pravobraniteljice za osobe s invaliditetom za 2020. godinu.

II.

Plan prijma u državnu službu sadrži stvarno stanje popunjenosti radnih mjesta u Uredu pravobraniteljice za osobe s invaliditetom te potreban broj državnih službenika na neodređeno vrijeme za 2020. godinu.

III.

Na dan 1. siječnja 2020. godine u Uredu pravobraniteljice za osobe s invaliditetom zaposleno je dvanaest (12) državnih službenika na neodređeno vrijeme te četiri (4) na određeno vrijeme.

IV.

U Uredu pravobraniteljice za osobe s invaliditetom u tekućoj godini, sukladno predviđenim financijskim sredstvima u Državnom proračunu Republike Hrvatske za 2020. godinu i pribavljenoj suglasnosti Ministarstva financija planira se prijam na neodređeno vrijeme:

– 2 (dva) službenika/službenice sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem društvenih ili humanističkih znanosti – radno mjesto – Zagreb i Rijeka

– 1 (jedan) službenik/službenica sa završenim integriranim preddiplomskim i diplomskim sveučilišnim studijem pravne struke – radno mjesto – Osijek.

V.

Na temelju ovog Plana prijma slobodno radno mjesto popuniti će se putem javnog natječaja, internog oglasa ili putem premještaja iz drugih državnih tijela.

VI.

Plan prijma u državnu službu stupa na snagu danom donošenja, a objavljuje se u »Narodnim novinama« i na službenim mrežnim stranicama Ministarstva uprave.

Broj: POSI.R.-661-01-10/20-01/01
 Zagreb, 27. veljače 2020.

Pravobraniteljica
 za osobe s invaliditetom
 Anka Slonjšak, v. r.
### NN 27/2020 (11.3.2020.), Odluka o osnivanju Konzulata Republike Hrvatske u Republici Litvi, sa sjedištem u Kaunasu

PREDSJEDNIK REPUBLIKE HRVATSKE

633

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/19-05/25, urbroj: 50301-23/22-20-5 od 27. veljače 2020., donosim

ODLUKU

O OSNIVANJU KONZULATA REPUBLIKE HRVATSKE U REPUBLICI LITVI, SA SJEDIŠTEM U KAUNASU

Osniva se Konzulat Republike Hrvatske u Republici Litvi, sa sjedištem u Kaunasu, na čelu s počasnim konzulom i konzularnim ovlastima nad konzularnim područjem koje obuhvaća regije središnje i zapadne Litve: Regiju Kaunas, Regiju Alytus, Regiju Marijampole i Regiju Vilnius.

Ova Odluka stupa na snagu danom donošenja.

Klasa: 018-07/20-01/02
 Urbroj: 71-06-01/1-20-2
 Zagreb, 4. ožujka 2020.

Predsjednik
 Republike Hrvatske
 Zoran Milanović, v. r.
### NN 27/2020 (11.3.2020.), Odluka o postavljanju počasnog konzula Republike Hrvatske u Republici Litvi, sa sjedištem u Kaunasu

PREDSJEDNIK REPUBLIKE HRVATSKE

634

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U REPUBLICI LITVI, SA SJEDIŠTEM U KAUNASU

BENJAMINAS ŽEMAITIS postavlja se za počasnog konzula Republike Hrvatske u Republici Litvi, sa sjedištem u Kaunasu i konzularnim ovlastima nad konzularnim područjem koje obuhvaća regije središnje i zapadne Litve: Regiju Kaunas, Regiju Alytus, Regiju Marijampole i Regiju Vilnius.

Ova Odluka stupa na snagu danom donošenja.

Klasa: 018-07/20-05/03
 Urbroj: 71-06-01/1-20-2
 Zagreb, 4. ožujka 2020.

Predsjednik
 Republike Hrvatske
 Zoran Milanović, v. r.
### NN 27/2020 (11.3.2020.), Odluka o porezima Općine Gornji Kneginec

Općina Gornji Kneginec

641

Na temelju članka 20. stavka 1. i 42. Zakona o lokalnim porezima (»Narodne novine« broj 115/16 i 101/17), članka 23. Statuta Općine Gornji Kneginec (»Službeni vjesnik Općine Gornji Kneginec« broj 02/13, 07/13, 08/13, 2/14, 11/17) te članaka 17. i 47. Poslovnika o radu Općinskog vijeća Općine Gornji Kneginec (»Službeni vjesnik Općine Gornji Kneginec« broj 3/2013 i 7/2013), Općinsko vijeće Općine Gornji Kneginec na svojoj 27. sjednici održanoj 2. ožujka 2020. godine donosi

ODLUKU

O POREZIMA OPĆINE GORNJI KNEGINEC

I. OPĆE ODREDBE

Članak 1.

Ovom se Odlukom utvrđuju vrste poreza te stopa i visina poreza koji pripadaju Općini Gornji Kneginec (u daljnjem tekstu: Općina).

II. VRSTE POREZA

Članak 2.

Općini pripadaju sljedeći porezi:

1. prirez porezu na dohodak,

2. porez na potrošnju,

3. porez na kuće za odmor.

1. Prirez porezu na dohodak

Članak 3.

Prirez porezu na dohodak plaća se na području Općine sukladno zakonu i podzakonskom aktu kojim se uređuje porez na dohodak te ovoj Odluci.

Članak 4.

Prirez porezu na dohodak plaća se po stopi od 10 %.

2. Porez na potrošnju

Članak 5.

Porez na potrošnju plaća se po stoji od 3 %.

3. Porez na kuće za odmor

Članak 6.

Porez na kuće za odmor plaća se u iznosu od 11,00 kuna po jednom četvornom metru korisne površine kuće za odmor na cijelom području Općine.

III. NADLEŽNOST

Članak 7.

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točke 3. ove Odluke obavljati će Jedinstveni upravni odjel Općine.

IV. PRIJELAZNE I ZAVRŠNE ODREDBE

Članak 8.

Danom stupanja na snagu ove Odluke prestaje važiti Odluka o općinskim porezima Općine Gornji Kneginec (»Narodne novine« broj 74/17 i 117/17 i »Službeni vjesnik Općine Gornji Kneginec« broj 7/2017, 11/2017).

Članak 9.

Postupci u svezi s utvrđivanjem i naplatom poreza na kuće za odmor započeti prema odredbama Odluka o općinskim porezima Općine Gornji Kneginec (»Narodne novine« broj 74/17 i 117/17 i »Službeni vjesnik Općine Gornji Kneginec« broj 7/2017, 11/2017), a koji nisu dovršeni do stupanja na snagu ove Odluke, dovršit će se prema odredbama Odluke o općinskim porezima Općine Gornji Kneginec (»Narodne novine« broj 74/17 i 117/17 i »Službeni vjesnik Općine Gornji Kneginec« broj 7/2017, 11/2017).

Članak 10.

Ova Odluka objavit će se u »Narodnim novinama« i »Službenom vjesniku Općine Gornji Kneginec«, a stupa na snagu 1. travnja 2020. godine.

Klasa: 410-01/20-01/01
 Urbroj: 2186-05-01-20-1
 Turčin, 2. ožujka 2020.

Predsjednik
 Općinskog vijeća
 Marko Brezovec, mag. oec., v. r.
### NN 28/2020 (13.3.2020.), Pravilnik o izmjenama pravilnika o ribolovnim mogućnostima u gospodarskom ribolovu na moru okružujućom mrežom plivaricom – srdelarom

Ministarstvo poljoprivrede

657

Na temelju članka 12. stavka 1. točaka 1., 7. i 8. Zakona o morskom ribarstvu (»Narodne novine«, br. 62/17, 130/17 i 14/19), a u skladu s Uredbom Vijeća (EU) 2019/2236 od 16. prosinca 2019. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u Sredozemnom i Crnome moru, ministrica poljoprivrede donosi

PRAVILNIK

O IZMJENAMA PRAVILNIKA O RIBOLOVNIM MOGUĆNOSTIMA U GOSPODARSKOM RIBOLOVU NA MORU OKRUŽUJUĆOM MREŽOM PLIVARICOM – SRDELAROM

Članak 1.

(1) U Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine«, br. 18/19, 101/19, 115/19 i 16/20) u članku 8. stavku 3. riječi: »u članku 4. stavku 2.« mijenjaju se i glase: »u članku 4. stavcima 2. i 3.«.

(2) U stavku 4. riječi: »u članku 4. stavku 2.« mijenjaju se i glase: »u članku 4. stavku 3.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/22

Urbroj: 525-13/0737-20-9

Zagreb, 2. ožujka 2020.

Ministrica poljoprivrede
 Marija Vučković, v. r.
### NN 28/2020 (13.3.2020.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

668

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 9. ožujka 2020. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/19), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. travnja 2020. do 30. lipnja 2020., iznose kako slijedi:

Tarifne stavke za prva dva mjeseca
 korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju  [kn/kWh] | | |
| ENJT | ENVT | ENNT |
| Visoki napon | |  | 0,6102 | 0,3589 |
| Srednji napon | |  | 0,5924 | 0,3485 |
| Niski napon | Plavi | 0,5781 |  |  |
| Bijeli |  | 0,6645 | 0,3909 |
| Crveni | - | 0,5790 | 0,3406 |
| Žuti  (javna rasvjeta) | 0,4524 |  |  |

Tarifne stavke nakon dva mjeseca
 korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju  [kn/kWh] | | |
| ENJT | ENVT | ENNT |
| Visoki napon | |  | 0,6931 | 0,4077 |
| Srednji napon | |  | 0,6730 | 0,3959 |
| Niski napon | Plavi | 0,6567 |  |  |
| Bijeli |  | 0,7549 | 0,4441 |
| Crveni |  | 0,6577 | 0,3869 |
| Žuti  (javna rasvjeta) | 0,5140 |  |  |

II.

Ova Odluka objavit će se u »Narodnim novinama«, a stupa na snagu 1. travnja 2020.

Klasa: 310-08/20-01/1
 Urbroj: 371-06-20-7
 Zagreb, 9. ožujka 2020.

Predsjednik
 Upravnog vijeća
 Tomislav Jureković, dipl. ing., v. r.
### NN 28/2020 (13.3.2020.), Rješenje o dodjeli naziva »Referentni centar Ministarstva zdravstva za medicinu spavanja« Odjelu za audiologiju i bolesti uha Klinike za bolesti uha, nosa i grla s kirurgijom glave i vrata Kliničkog bolničkog centra Split

MINISTARSTVO ZDRAVSTVA

661

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18, 125/19) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Odjelu za audiologiju i bolesti uha Klinike za bolesti uha, nosa i grla s kirurgijom glave i vrata Kliničkog bolničkog centra Split, dodjeljuje se naziv »Referentni centar Ministarstva zdravstva za medicinu spavanja« na vrijeme od pet godina.

2. Odjel za audiologiju i bolesti uha Klinike za bolesti uha, nosa i grla s kirurgijom glave i vrata Kliničkog bolničkog centra Split, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za medicinu spavanja«.

3. »Referentni centar Ministarstva zdravstva za medicinu spavanja« Odjela za audiologiju i bolesti uha Klinike za bolesti uha, nosa i grla s kirurgijom glave i vrata Kliničkog bolničkog centra Split, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/19-01/02

Urbroj: 534-04-2-1/5-20-17

Zagreb, 25. veljače 2020.

Ministar
 izv. prof. dr. sc. Vili Beroš, dr. med., v. r.
### NN 28/2020 (13.3.2020.), Odluka o dodjeli odlikovanja Velereda kralja Petra Krešimira IV. s lentom i Danicom generalu zbora Mirku (Ivan) Šundovu

PREDSJEDNICA REPUBLIKE HRVATSKE

643

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 8. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Veleredom kralja Petra Krešimira IV. s lentom i Danicom, za izniman doprinos u stvaranju ratne strategije i vojne doktrine, zasluge u izgradnji Oružanih snaga te za osobite uspjehe u vođenju i zapovijedanju postrojbama Oružanih snaga Republike Hrvatske, odlikuje se

general zbora MIRKO (Ivan) ŠUNDOV.

Klasa: 060-03/20-03/01
 Urbroj: 71-03-01-01/3-20-01
 Zagreb, 4. veljače 2020.

Predsjednica
 Republike Hrvatske
 Kolinda Grabar-Kitarović, v. r.
### NN 28/2020 (13.3.2020.), Odluka o dodjeli odlikovanja Velereda kralja Petra Krešimira IV. s lentom i Danicom general-pukovniku Dragi (Filip) Matanoviću

PREDSJEDNICA REPUBLIKE HRVATSKE

644

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 8. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Veleredom kralja Petra Krešimira IV. s lentom i Danicom, za izniman doprinos u stvaranju ratne strategije i vojne doktrine, zasluge u izgradnji Oružanih snaga te za osobite uspjehe u vođenju i zapovijedanju postrojbama Oružanih snaga Republike Hrvatske, odlikuje se

general-pukovnik DRAGO (Filip) MATANOVIĆ.

Klasa: 060-03/20-03/02
 Urbroj: 71-03-01-01/3-20-01
 Zagreb, 4. veljače 2020.

Predsjednica
 Republike Hrvatske
 Kolinda Grabar-Kitarović, v. r.
### NN 28/2020 (13.3.2020.), Odluka o dodjeli odlikovanja Reda kneza Trpimira s ogrlicom i Danicom, za izniman doprinos neovisnosti i cjelovitosti Republike Hrvatske te za osobite zasluge u vođenju i zapovijedanju postrojbama Oružanih snaga Republike Hrvatske

PREDSJEDNICA REPUBLIKE HRVATSKE

645

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za izniman doprinos neovisnosti i cjelovitosti Republike Hrvatske te za osobite zasluge u vođenju i zapovijedanju postrojbama Oružanih snaga Republike Hrvatske, odlikuju se

1. viceadmiral ROBERT (Valent) HRANJ

2. general-bojnik MLADEN (Vinko) FUZUL

3. general-bojnik SINIŠA (Antun) JURKOVIĆ.

Klasa: 060-03/20-06/01
 Urbroj: 71-03-01-01/3-20-01
 Zagreb, 4. veljače 2020.

Predsjednica
 Republike Hrvatske
 Kolinda Grabar-Kitarović, v. r.
### NN 28/2020 (13.3.2020.), Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom Tomici (Stjepan) Černoku – posmrtno

PREDSJEDNICA REPUBLIKE HRVATSKE

646

Na temelju članka 98. Ustava Republike Hrvatske (»Narodne novine« broj 56/90.., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 15. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom Petra Zrinskog i Frana Krste Frankopana s pozlaćenim pleterom, kao časni znak vječnog spomena poginulima za hrvatsku državu u ratu, odlikuje se

TOMICA (Stjepan) ČERNOK – posmrtno.

Klasa: 060-03/20-11/01
 Urbroj: 71-03-01-01/3-20-01
 Zagreb, 13. veljače 2020.

Predsjednica
 Republike Hrvatske
 Kolinda Grabar-Kitarović, v. r.
### NN 28/2020 (13.3.2020.), Odluka o dodjeli odlikovanja Spomenica domovinskog rata Tomislavu (Jozo) Penavi – posmrtno

PREDSJEDNICA REPUBLIKE HRVATSKE

647

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuje se

TOMISLAV (Jozo) PENAVA – posmrtno.

Klasa: 060-03/20-18/01
 Urbroj: 71-03-01-01/3-20-01
 Zagreb, 13. veljače 2020.

Predsjednica
 Republike Hrvatske
 Kolinda Grabar-Kitarović, v. r.
### NN 28/2020 (13.3.2020.), Odluka o ispravku Odluke o dodjeli odlikovanja, klasa: 060-03/19-09/05, urbroj: 71-02-01-01/3-19-01 od 19. lipnja 2019.

PREDSJEDNICA REPUBLIKE HRVATSKE

648

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/0., 141/06. i 118/19.), donosim

ODLUKU

O ISPRAVKU ODLUKE O DODJELI ODLIKOVANJA

I.

Ispravlja se Odluka o dodjeli odlikovanja Red bana Jelačića (klasa: 060-03/19-09/05, urbroj: 71-02-01-01/3-19-01 od 19. lipnja 2019.) na sljedeći način da

umjesto:

»1. MILE (Ivan) DEDAKOVIĆ«

piše:

» 1. MILE (Deno) DEDAKOVIĆ«.

U ostalom dijelu Odluka ostaje neizmijenjena.

II.

Ova Odluka stupa na snagu danom donošenja.

Klasa: 060-03/19-09/05
 Urbroj: 71-03-01-01/3-20-02
 Zagreb, 4. veljače 2020.

Predsjednica
 Republike Hrvatske
 Kolinda Grabar-Kitarović, v. r.
### NN 28/2020 (13.3.2020.), Dopuna Liste zaraznih bolesti čije je sprječavanje i suzbijanje od interesa za Republiku Hrvatsku

MINISTARSTVO ZDRAVSTVA

660

Na temelju članka 3. stavka 1. Zakona o zaštiti pučanstva od zaraznih bolesti (»Narodne novine«, br. 79/07, 113/08, 43/09, 130/17 i 114/18) ministar zdravstva donosi

DOPUNU LISTE

ZARAZNIH BOLESTI ČIJE JE SPRJEČAVANJE I SUZBIJANJE OD INTERESA ZA REPUBLIKU HRVATSKU

I.

(1) U Listi zaraznih bolesti čije je sprječavanje i suzbijanje od interesa za Republiku Hrvatsku (»Narodne novine«, broj 60/14) u točki I. dodaje se nova podtočka 7. koja glasi:

|  |  |
| --- | --- |
| 7 | Bolest COVID-19 uzrokovana virusom SARS-CoV-2 |

(2) Dosadašnje podtočke 7. – 99. postaju podtočke 8. – 100.

II.

Ova Lista stupa na snagu prvoga dana od dana objave u »Narodnim novinama«.

Klasa: 011-02/20-11/08

Urbroj: 534-02-1-1/2-20-1

Zagreb, 10. ožujka 2020.

Ministar
 izv. prof. dr. sc. Vili Beroš, dr. med., v. r.
### NN 28/2020 (13.3.2020.), Indeks proizvođačkih cijena industrijskih proizvoda na domaćem tržištu u veljači 2020.

Državni zavod za statistiku

662

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU ­
 U VELJAČI 2020.

Indeks proizvođačkih cijena industrijskih proizvoda na domaćem tržištu u veljači 2020. u odnosu na siječanj 2020. iznosi 99,9.

Klasa: 954-02/20-01/01
 Urbroj: 555-07-03-20-06
 Zagreb, 11. ožujka 2020.

Glavna ravnateljica
 Lidija Brković, v. r.
### NN 28/2020 (13.3.2020.), Odluka o raspisivanju prijevremenih izbora za Gradsko vijeće Grada Orahovice i Općinsko vijeće Općine Otok

VLADA REPUBLIKE HRVATSKE

651

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12, 121/16 i 98/19), Vlada Republike Hrvatske je na sjednici održanoj 12. ožujka 2020. godine donijela

ODLUKU

O RASPISIVANJU PRIJEVREMENIH IZBORA ZA GRADSKO VIJEĆE GRADA ORAHOVICE I OPĆINSKO VIJEĆE OPĆINE OTOK

I.

Raspisuju se prijevremeni izbori za članove Gradskog vijeća Grada Orahovice i članove Općinskog vijeća Općine Otok.

II.

Za dan provedbe izbora određuje se nedjelja, 19. travnja 2020. godine.

III.

Ova Odluka objavit će se u »Narodnim novinama«, a stupa na snagu 19. ožujka 2020. godine.

Klasa: 022-03/20-04/53
 Urbroj: 50301-25/06-20-3
 Zagreb, 12. ožujka 2020.

Predsjednik
 mr. sc. Andrej Plenković, v. r.
### NN 28/2020 (13.3.2020.), Odluka o sudjelovanju Hrvatske radiotelevizije u provedbi nastavnog programa i izvođenju nastave na daljinu

Vlada Republike Hrvatske

649

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 5. Zakona o Hrvatskoj radioteleviziji (»Narodne novine«, br. 137/10, 76/12, 78/16, 46/17, 73/17 – ispravak i 94/18 – Odluka Ustavnog suda Republike Hrvatske), te Odlukom ministra zdravstva o proglašenju epidemije bolesti COVID-19 uzrokovana virusom SARS-CoV-2, klase: 011-02/20-01/143, urbroja: 534-02-01-2/6-20-01, od 11. ožujka 2020. godine, Vlada Republike Hrvatske je na sjednici održanoj 12. ožujka 2020. godine donijela

ODLUKU

O SUDJELOVANJU HRVATSKE RADIOTELEVIZIJE U PROVEDBI NASTAVNOG PROGRAMA I IZVOĐENJU NASTAVE NA DALJINU

I.

Odlukom ministra zdravstva o proglašenju epidemije bolesti COVID-19 uzrokovana virusom SARS-CoV-2, od 11. ožujka 2020. godine, na području čitave Republike Hrvatske proglašena je epidemija bolesti COVID-19 uzrokovana virusom SARS-CoV-2.

U uvjetima proglašene epidemije na području Republike Hrvatske, a s ciljem osiguranja kontinuiteta odgojno-obrazovnog procesa, zadužuje se Hrvatska radiotelevizija omogućiti izvođenje nastavnog programa i kurikuluma na daljinu.

II.

Ministarstvo znanosti i obrazovanja zadužuje se osigurati nastavno osoblje koje će održavati nastavu po razredima, počevši od prvog razreda u najranijem terminu, prema četvrtom razredu u kasnijem terminu. Nastava će pratiti kurikulume, odnosno programe nastavnih predmeta u nižim razredima osnovne škole, a koristit će se otvoreni obrazovni materijali, materijali obrazovnog i školskog programa Hrvatske radiotelevizije kao i materijali izrađeni posebno za tu priliku. Program će poticati učenike na samostalan i kreativan rad, a u suradnji sa svojim učiteljima razredne nastave produbljivat će i proširivati ostvarivanje odgojno-obrazovnih ishoda.

III.

Zadužuje se Hrvatska radiotelevizija osigurati sve potrebne uvjete za izvođenje nastavnog programa i kurikuluma na daljinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/84

Urbroj: 50301-27/04-20-1

Zagreb, 12. ožujka 2020.

Predsjednik
 mr. sc. Andrej Plenković, v. r.
### NN 28/2020 (13.3.2020.), Odluka o visini naknade za korištenje prostora za potrebe plutajućeg terminala za ukapljeni prirodni plin na otoku Krku

VLADA REPUBLIKE HRVATSKE

650

Na temelju članka 33. stavka 2. Zakona o tržištu plina (»Narodne novine«, br. 18/18 i 23/20), Vlada Republike Hrvatske je na sjednici održanoj 12. ožujka 2020. godine donijela

ODLUKU

O VISINI NAKNADE ZA KORIŠTENJE PROSTORA ZA POTREBE PLUTAJUĆEG TERMINALA ZA UKAPLJENI PRIRODNI PLIN NA OTOKU KRKU

I.

Ovom Odlukom određuje se visina naknade za korištenje prostora, način njezine raspodjele te moguća namjena takvih sredstava koju je operator plutajućeg terminala za ukapljeni prirodni plin na otoku Krku dužan plaćati jedinicama lokalne samouprave na čijem području se nalazi plutajući terminal za ukapljeni prirodni plin (u daljnjem tekstu: terminal za UPP).

II.

Pravo na naknadu iz točke I. ove Odluke ostvaruje Općina Omišalj na čijem području se nalazi terminal za UPP.

III.

Visina naknade za korištenje prostora utvrđuje se u godišnjem iznosu od 1.000.000,00 kuna.

Naknada za korištenje prostora iz stavka 1. ove točke Odluke usklađuje se s godišnjim rastom indeksa cijena na malo koji objavljuje Državni ured za statistiku.

IV.

Naknada za korištenje prostora iz točke III. ove Odluke uplaćuje se jednokratno od strane operatora terminala za UPP u korist proračuna Općine Omišalj najkasnije do 31. siječnja svake godine za tekuću godinu počevši od 1. siječnja 2021. godine.

Operator terminala za UPP plaća naknadu za korištenje prostora iz točke III. ove Odluke za cijelo vrijeme operativnog rada terminala za UPP, odnosno od 1. siječnja 2021. godine kada terminal za UPP počinje s operativnim radom pa do kraja operativnog vijeka rada terminala za UPP.

V.

Primatelj naknade za korištenje prostora, Općina Omišalj, namjenski će trošiti sredstva u svrhu razvoja komunalne infrastrukture Općine Omišalj na dobrobit Općine i svih njezinih mještana.

VI.

Zadužuje se Ministarstvo zaštite okoliša i energetike za praćenje provedbe ove Odluke.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/55

Urbroj: 50301-25/16-20-2

Zagreb, 12. ožujka 2020.

Predsjednik
 mr. sc. Andrej Plenković, v. r.